Aqua Tides 2 | LekkeSlaap
Aqua Tides 2 is 'n selfsorgwoonstel in 'n veilige kompleks teen die strand tussen Margate en Uvongo.
Dié woonstel is op die grondverdieping en het 3 slaapkamers en 2 badkamers. Die hoofslaapkamer het 'n koningingrootte-bed en 'n en suite-badkamer met 'n hoekbad en 'n stort. Die tweede kamer het ook 'n koningingrootte-bed en die derde kamer het 2 enkelbeddens. Die ander badkamer het 'n stort.
Die oopplan-kombuis is volledig toegerus met die nodige toebehore, asook 'n skottelgoedwasser en wasmasjien. Die sitkamer langsaan het 'n TV met 'n DVD-speler en DStv-koppelpunt. Gaste kan hulle eie dekodeerder en slimkaart saambring.
Die leefarea lei na 'n groot balkon met braaigeriewe. Daar is 'n dubbelmotorhuis vir 2 voertuie. Die kompleks het 'n gemeenskaplike swembad en braai-area, elektriese heining en sekuriteitshekke.
Aqua Tides 2 is sowat 300 meter vanaf die hoofswemstrand, winkelsentrums en ander besienswaardighede in die omgewing.